Strasbourg
48°35′04″N 7°44′45″E﻿ / ﻿48.58444°N 7.74583°E﻿ / 48.58444; 7.74583 Strasbourg (elzaški: Strossburi; njemački: Straßburg) jeste grad na istoku Francuske, na lijevoj obali Rajne. Glavni je grad (chef-lieu) pokrajine Elzas i departmana Bas-Rhin. Po veličini je sedmi grad u Francuskoj i jedini grad u svijetu čiji je centar UNESCO proglasio svjetskom baštinom 1988. godine. Također je jedan od rijetkih gradova, zajedno sa Ženevom i New Yorkom u kome se nalaze sjedišta međunarodnih organizacija, a da nije glavni grad neke države. U Strasbourgu se nalazi sjedište Vijeća Evrope, Evropskog suda za ljudska prava i Evropskog parlamenta, koji održava neke sjednice i u Bruxellesu.